Ντάνιελ Κρεγκ

Ο Ντάνιελ Ρούτον Κρεγκ (αγγλικά: Daniel Wroughton Craig, 2 Μαρτίου 1968) είναι Άγγλος ηθοποιός και παραγωγός ταινιών. Σπούδασε στο National Youth Theatre και αποφοίτησε από το Guildhall School of Music and Drama το 1991, προτού ξεκινήσει την καριέρα του στο θέατρο. Έκανε το κινηματογραφικό του ντεμπούτο στην δραματική ταινία Η δύναμη του ενός (The Power of One, 1992). Άλλες πρώιμες εμφανίσεις του έγιναν στην τηλεοπτική ιστορική-δραματική-πολεμική σειρά Sharp's Eagle (1993), στην οικογενειακή ταινία της Disney Ένα παιδί στην αυλή του βασιλιά Αρθούρου (A Kid in King Arthur's Court, 1995), στην δραματική σειρά Our Friends in the North (1996) και στη βιογραφική ταινία Elizabeth (1998).

Η εμφάνιση του Κρεγκ στην βρετανική τηλεταινία Αγάπη είναι ο Διάβολος (Love Is the Devil: Study for a Portrait of Francis Bacon, 1998), στην πολεμική ταινία The Trench (1999) και στην δραματική ταινία Some Voices (2000) έλαβαν την προσοχή της βιομηχανίας του κινηματογράφου. Έτσι ο Κρεγκ έλαβε ρόλους σε μεγαλύτερες παραγωγές όπως η ταινία δράσης Λάρα Κροφτ (Lara Croft: Tomb Rider, 2001), το θρίλερ Ο δρόμος της απώλειας (Road to Perdition, 2002), το θρίλερ Χάπια, σφαίρες & 2.000.000 λίρες (Layer Cake, 2004) και το ιστορικό δράμα του Στίβεν Σπίλμπεργκ Μόναχο (Munich, 2005). Ο Κρεγκ απέκτησε διεθνή φήμη όταν επιλέχθηκε ως ο έκτος ηθοποιός που θα ενσάρκωνε τον Βρετανό μυστικό πράκτορα Τζέιμς Μποντ, χαρακτήρα του Ίαν Φλέμινγκ, στην σειρά ταινιών Τζέιμς Μποντ, μετά τον Πιρς Μπρόσναν που ανέλαβε τον ίδιο ρόλο το 2005. Η πρώτη του ταινία ως Μποντ ήταν στην ταινία Casino Royale, η οποία κυκλοφόρησε παγκοσμίως τον Νοέμβριο του 2006 και χάρισε στον Κρεγκ μια υποψηφιότητα για βραβείο BAFTA. Το  Casino Royale είμναι μια από τις ταινίες Τζέιμς Μποντ με τις μεγαλύτερες εισπράξεις παγκοσμίως. To Quantum of Solace ακολούθησε δυο χρόνια αργότερα.

Η τρίτη ταινία Τζέιμς Μποντ με τον ίδιο, το Skyfall, έκανε πρεμιέρα το 2012 και προς το παρόν είναι η μεγαλύτερη σε εισπράξεις ταινία Μποντ και η 15η μεγαλύτερη σε εισπράξεις ταινία όλων των εποχών; είναι επίσης η μεγαλύτερη σε εισπράξεις ταινία στο Ηνωμένο Βασίλειο από το 2015. Η τέταρτη ταινία Τζέιμς Μποντ του Κρεγκ, το Spectre, έκανε πρεμιέρα το 2015. Από τότε που ανέλαβε τον ρόλο του Μποντ, ο Κρεγκ συνεχίζει να πρωταγωνιστεί και σε άλλες ταινίες, συμπεριλαμβανομένων της ταινίας φαντασίας Το αστέρι του Βορρά (The Golden Compass, 2007), της ταινίας για τον Β' Παγκόσμιο Πόλεμο Εναντίωση (Defiance, 2008), της ταινίας επιστημονικής φαντασίας Cowboys & Aliens (2011), της αγγλόφωνης προσαρμογής της ταινίας μυστηρίου-θρίλερ του Στιγκ Λάρσον Το κορίτσι με το τατουάζ (The Girl with the Dragon Tattoo, 2011) και της ταινίας Δες πώς κλέβουν οι άλλοι μισοί (Logan Lucky, 2017). Ο Κρεγκ έκανε επίσης μια γκεστ εμφάνιση ως Μποντ στην τελετή έναρξης των Θερινών Ολυμπιακών Αγώνων του Λονδίνου το 2012, μαζί με τη βασίλισσα Ελισάβετ Β΄.

 Πρώτα χρόνια 
Η μητέρα του Ντάνιελ λεγόταν Κάρολ Ολίβια (Carol Olivia) και ο πατέρας του Τίμοθι Τζον Ρουτον Κρεγκ (Timothy John Wroughton Craig). Η μητέρα του ήταν δασκάλα και ο πατέρας του δούλευε σε παμπ όπως το Ring o' Bells και το The Boot Inn, ενώ στο παρελθόν δούλευε στο Πολεμικό Ναυτικό των ΗΠΑ.The Boot Inn ( Tarporley, Cheshire) . – Old World Pubs. Και οι δυο γονείς του είχαν ουαλική καταγωγή. Τελικά, μεγάλωσε στο Λίβερπουλ και στο Γουίραλ και ήδη από το σχολείο άρχιζε να μαθαίνει την δουλειά του ηθοποιού. Τότε, πήγαινε σε δημοτικό που βρισκόταν στο Χόιλεϊκ. Στα 16 του έφυγε για το Λονδίνο, για να σπουδάσει σε σχολή καλλιτεχνών για νέους, ενώ έμενε στο Κάλντεϊ. Αυτός και η μεγαλύτερη του αδερφή, η Λία (Lea) πήγαιναν στο Λύκειο του Χάιλμπρε. Επίσης ως χόμπι, αθλούνταν στην ομάδα ράγκμπι του Χόιλεϊκ. Μετά, πήγε στην σχολή μουσικής και δράματος, στο Γκουίντχαλ.

 Καριέρα 

Ο Κρεγκ έκανε την πρώτη του εμφάνιση, το 1993, στο Royal National Theater, στην θεατρική παράσταση Angels in America. Τρία χρόνια μετά, εμφανίστηκε στο δράμα Our Friends in the North, ενώ το 2001 έκανε το χολιγουντιανό του ντεμπούτο στην ταινία Λάρα Κροφτ (Lara Croft: Tomb Raider). Το 2002, εμφανίστηκε στην ταινία Ο δρόμος της απώλειας (Road to Perdition) και ακολούθησαν και άλλες κινηματογραφικές ταινίες, με τελευταία αυτή του 2008, με τίτλο Εναντίωση (Defiance).

 Τζέιμς Μποντ: 2005-2021 

Στις 23 Οκτωβρίου του 2005, ο Ντάνιελ Κρεγκ ήρθε σε συμφωνία με την Eon Productions, για να ενσαρκώσει τον νέο και ανανεωμένο Τζέιμς Μποντ. Οι προηγούμενοι ηθοποιοί που ενσάρκωσαν τον διάσημο πράκτορα -Σον Κόνερι, Ρότζερ Μουρ, Τίμοθυ Ντάλτον και Πιρς Μπρόσναν - υποστήριξαν την επιλογή της παραγωγής να δώσουν τον ρόλο στον Κρεγκ. Ακόμα και ο Κλάιβ Όουεν, που το όνομά του είχε ακουστεί για τον ρόλο, τον υποστήριξε.

Η πρώτη του εμφάνιση στον ρόλο του Τζέιμς Μποντ έγινε στο Casino Royale. Η ταινία έκανε πρεμιέρα στις 14 Νοεμβρίου του 2006 και οι συνολικές εισπράξεις έφτασαν τα 594.239.066 εκατομμύρια δολάρια, κάνοντας το ως την πιο κερδοφόρα κινηματογραφική ταινία από όλες τις ταινίες Τζέιμς Μποντ.

Το 2006, οι παραγωγοί της ταινίας Μάικλ Γουίλσον και Μπάρμπαρα Μπρόκολι ανακοίνωσαν την παραγωγή την 22ης ταινίας Τζέιμς Μποντ. Το Quantum of Solace έκανε πρεμιέρα στις 7 Νοεμβρίου του 2008. Το περιοδικό Forbes ανακοίνωσε πως ο Κρεγκ έχει υπογράψει για άλλες τέσσερις ταινίες.

To 2006, ο Κρεγκ συμμετείχε στην Αμερικάνικη Ακαδημία Κινηματογραφικών Τεχνών και Επιστημών.

Στις 12 Ιουνίου του 2008, κατά την διάρκεια των γυρισμάτων της ταινίας Quantum of Solace, ο Κρεγκ έσκισε την άκρη του δαχτύλου του. Το ατύχημα αυτό ήταν το τελευταίο από μια σειρά ατυχημάτων, όπως ένα αυτοκινητιστικό που προκαλέσε σοβαρό τραυματισμό στον στάντμαν και μια Aston Martin που βγήκε από το δρόμο καθώς μεταφερόταν στο πλατό.

Ο Κρεγκ περιγράφει την ενσάρκωσή του στο ρόλο του Μποντ ως αντιήρωα. Συγκεκριμένα είπε:
"Η ερώτηση που κάνω στον εαυτό μου ενώ ερμηνεύω το ρόλο, είναι: Είμαι το καλό παιδί ή το κακό παιδί που παριστάνει τον καλό;» Ο ρόλος του Μποντ στην τελική είναι ενός δολοφόνου. Δεν έχω υποδυθεί κανένα ρόλο στου οποίο η σκοτεινή πλευρά δεν πρέπει να εξερευνηθεί. Δεν νομίζω ότι θα πρέπει να σε μπερδεύει στο τέλος της ταινίας, αλλά κατά τη διάρκεια θα πρέπει να σε κάνει να αναρωτηθείς ποιος είναι".
Όταν ρωτήθηκε ποιος είναι ο αγαπημένος του Τζέιμς Μποντ, απάντησε ο Σον Κόνερι και η αγαπημένη του ταινία Από τη Ρωσία με αγάπη.

Η τρίτη ταινία Μποντ του Κρεγκ, το Skyfall, έκανε πρεμιέρα το 2012 και προς το παρόν είναι η μεγαλύτερη σε εισπράξεις ταινία Μποντ και η 15η μεγαλύτερη σε εισπράξεις ταινία όλων των εποχών. Είναι επίσης η μεγαλύτερη σε εισπράξεις ταινία στο Ηνωμένο Βασίλειο από το 2015. Η τέταρτη ταινία Μποντ του Κρεγκ, το Spectre, έκανε πρεμιέρα το 2015.

Στις 30 Σεπτεμβρίου του 2021 έκανε πρεμιέρα η πέμπτη και τελευταία ταινία με τον ίδιο ως Τζέιμς Μποντ, το No Time to Die.

 Άλλες ασχολίες 

Το 1999 ο Κρεγκ εμφανίστηκε σε μια τηλεοπτική δραματική σειρά Shockers: The Visitor στο ρόλο του Ρίτσαρντ και υποδύθηκε το λόρδο Άσριελ στην κινηματογαφική ταινία με τίτλο Το αστέρι του Βορρά (The Golden Compass), η οποία είναι βασισμένη στο μυθιστόρημα του Φίλιπ Πούλμαν.

Το 2001 εξέφρασε ενδιαφέρον να πάρει μέρος στην ταινία Σταρ Τρεκ, κάτι που τελικά δεν έγινε.

Το 2008, στην ταινία Εναντίωση (Defiance), υποδύθηκε τον Τομπάια Μπιέσκι, ο οποίος ήταν ο αρχηγός μιας ομάδας Εβραίων και βοήθησε 1.200 άτομα.

Επίσης ακούγεται η φωνή του σε αρκετά βιντεοπαιχνίδια όπως φυσικά του Τζέιμς Μποντ.

 Προσωπική ζωή 

Το '92, ο Κρεγκ παντρεύτηκε την Σκωτσέζα Φιόνα Λούντον, η οποία είναι επίσης ηθοποιός. Έχουν μια κόρη, την Έλα. Το ζευγάρι όμως χώρισε το 1994. Ύστερα, έκανε σχέση με την Γερμανίδα Χίκε Μάκατς, ενώ λίγο καιρό μετά με την παραγωγό Σατσκούκι Μισέλ.

Ο Κρεγκ αναγκάστηκε να κόψει το κάπνισμα και να προσλάβει έναν προσωπικό γυμναστή για να τον προετοιμάσει για το ρόλο του Τζέιμς Μποντ.

Τον Οκτώβριο του 2008, έδωσε  για να αγοράσει σπίτι κοντά στο Ρίτζεντς Παρκ, στο Λονδίνο. Ο Κρεγκ είναι επίσης οπαδός της Λίβερπουλ Φ.Κ..

Στις 22 Ιουνίου 2011 παντρεύτηκε την επίσης ηθοποιό Ρέιτσελ Βάις. Στις 20 Απριλίου 2018 ανακοινώθηκε ότι το ζευγάρι περιμένει το πρώτο του παιδί.

Ο Κρεγκ, δηλώνει ότι είναι άθεος.

 Φιλμογραφία 
+ΚινηματογράφοςΈτοςΠρωτότυπος τίτλοςΤίτλος στα ελληνικάΡόλοςΣημειώσεις1992The Power of OneΗ δύναμη του ενόςΤζάπι Μπόθα1995A Kid in King Arthur's CourtΈνα παιδί στην αυλή του βασιλιά ΑρθούρουΚέιν1997ObsessionΤζον Μακχέιλ1998Love and RageΤζέιμς ΛίντσεχαουνLove Is the Devil: Study for a Portrait of Francis BaconΑγάπη είναι ο ΔιάβολοςΤζορτζ ΝτάιερElizabethΤζον Μπάλαρντ1999The TrenchΤέλφορντ Γουίντερ2000Some VoicesΡέιHotel SplendideΡόναλντ ΜπλανςI Dreamed of AfricaΟνειρεύτηκα την ΑφρικήΝτέκλαν Φίλντινγκ2001Λάρα ΚροφτLara Croft: Tomb RaiderΆλεξ Γουέστ2002Ten Minutes Older: The CelloΔέκα λεπτά αργότερα: Το τσέλοΣέσιλ ΤόμαςRoad to PerditionΟ δρόμος της απώλειαςΚόνορ Ρούνεϊ2003SylviaΣύλβιαΤεντ ΧιουζThe MotherΗ μητέραΝτάρεν2004Layer CakeΧάπια, σφαίρες & 2.000.000 λίρεςXXXXEnduring LoveΑρκεί να αντέξει η αγάπηΤζο2005The JacketΗ πρώτη φορά που πέθαναΡούντι ΜακένζιSorstalanságΈνας άνθρωπος δίχως πεπρωμένοΑμερικανός στρατιώτηςMunichΜόναχοΣτιβ2006RenaissanceΠαρίσι 2054: Η ΑναγέννησηΜπαρτελεμί Καράς2006InfamousΔιασημότηταΠέρι ΣμιθCasino RoyaleΤζέιμς Μποντ2007The InvasionΕισβολήΜπεν ΝτρίσκολThe Golden CompassΤο αστέρι του Βορράλόρδος Άσριελ2008Flashbacks of a FoolΙδανικός εραστήςΤζο ΣκοτQuantum of SolaceΤζέιμς ΜποντDefianceΕναντίωσηΤούβια Μπιέλσκι2011One Lifeαφηγητής (φωνή)ντοκιμαντέρCowboys & AliensΤζέικ ΛόνεργκανDream HouseΤο σπίτι των ονείρωνΓουίλ Άτεντον / Πίτερ ΓουόρντThe Adventures of TintinΟι περιπέτειες του Τεντέν: Το μυστικό του ΜονόκερουΙβάν Ιβάνοβιτς Σάκαριν / Ρεντ Ράκαμ (φωνές)The Girl with the Dragon TattooΤο κορίτσι με το τατουάζΜίκαελ Μπλόμκβιστ2012SkyfallΤζέιμς Μποντ2015Spectre2015Star Wars: The Force AwakensStar Wars: Η δύναμη ξυπνάειFN-1824καμέο εμφάνιση2017Logan LuckyΔες πώς κλέβουν οι άλλοι μισοίΤζο ΜπανγκKingsΑμερική στις φλόγεςΌμι Χάρντισον 2019 Knives OutΣτα μαχαίρια ντετέκτιβ Μπενουά Μπλαν 2021 No Time to Die  Τζέιμς Μποντ

+ΤηλεόρασηΈτοςΤίτλοςΡόλοςΣημειώσεις1993ZorroLieutenant Hidalgo2 επεισόδιαDrop the Dead DonkeyFixxΕπεισόδιο : "George and His Daughter"The Young Indiana Jones ChroniclesSchillerΕπεισόδιο : "Palestine, October 1917"Between the LinesJoe RanceΕπεισόδιο : "New Order"HeartbeatPeter BeggΕπεισόδιο : "A Chilly Reception"Screen TwoLt. GuthΕπεισόδιο : "Genghis Cohn"Sharpe's EagleLt. Berryτηλεταινία1996Our Friends in the NorthGeordie Peacock8 επεισόδιαTales from the CryptBarryΕπεισόδιο : "Smoke Wrings"Saint-ExGuillaumetτηλεταινίαKiss and TellMatt KearneyThe Fortunes and Misfortunes of Moll FlandersJames "Jemmy" Seagrave1997The HungerJerry PritchardΕπεισόδιο : "Ménage à Trois"The Ice HouseDS Andy McLoughlinτηλεταινία1998Love Is the Devil: Study for a Portrait of Francis BaconGeorge Dyer1999Shockers: The VisitorRichard2001Sword of HonourGuy Crouchback2002CopenhagenWerner Heisenberg2005ArchangelProf. Fluke Kelso2012Saturday Night LiveHimself (host)Επεισόδιο : "Daniel Craig/Muse"2014Superheroes Unite for BBC Children in NeedNarrator (voice)τηλεταινία2017Comrade DetectiveFather Anton Streza (voice)2 επεισόδια
+ΒιντεοπαιχνίδιαΈτοςΤίτλοςΡόλος φωνής2008007: Quantum of SolaceΤζέιμς Μποντ2010GoldenEye 0072010James Bond 007: Blood Stone

 Θέατρο 
ΈτοςΤίτλοςΡόλοςΘέατροΣημειώσεις1993Angels in AmericaJoe PittRoyal National Theatre1997HurlyburlyMickeyThe Old Vic2002A Number (with Michael Gambon)Bernard 1
Bernard 2
Michael BlackRoyal CourtΥποψηφιότητα—London Evening Standard Theatre Award for Best Actor2009A Steady Rain (with Hugh Jackman)JoeyGerald Schoenfeld TheatreΥποψηφιότητα—Drama League Award for Distinguished Performance (2010)2013Betrayal (with Rachel Weisz and Rafe Spall)RobertEthel Barrymore Theatre2016Othello (with David Oyelowo)IagoNew York Theatre WorkshopΥποψηφιότητα—Drama League Award for Distinguished Performance (2017)
Υποψηφιότητα—Outer Critics Circle Award for Outstanding Actor in a Play (2017)
Υποψηφιότητα—Drama Desk Award for Outstanding Actor in a Play (2017)

 Άλλα 
+ΈτοςΤίτλοςΡόλοςΣημειώσεις1997The Rover (with Andy Serkis)BluntBBC Open University Productions (an education theatrical performance available on DVD)2012Through Their EyesΟ ίδιοςProduced by Omega and Orbis International. Documents Daniel Craig's visit to Mongolia with the Orbis medical team.

 Βραβεία 
ΈτοςΒραβείοΚατηγορίαΤαινίαΑποτέλεσμα1998Edinburgh International Film Festival AwardBest British PerformanceLove Is the Devil: Study for a Portrait of Francis BaconΝίκη1999British Independent Film AwardBest ActorThe TrenchΥποψηφιότητα2000Some VoicesΝίκη2004The MotherΥποψηφιότηταLondon Critics Circle Film AwardsBritish Actor of the YearΥποψηφιότηταEuropean Film AwardsBest ActorΥποψηφιότηταLayer CakeΥποψηφιότηταEmpire AwardΥποψηφιότητα2005London Critics Circle Film AwardsEnduring LoveΥποψηφιότηταBritish Independent Film AwardΥποψηφιότηταEuropean Film AwardsΥποψηφιότητα2006Independent Spirit AwardBest Supporting MaleInfamousΥποψηφιότητα2007Empire AwardBest ActorCasino RoyaleΝίκηEvening Standard British Film AwardsΝίκηSaturn AwardΥποψηφιότηταSant Jordi AwardBest Foreign ActorΝίκηBAFTA AwardBest Actor in a Leading RoleΥποψηφιότητα2008Empire AwardBest ActorQuantum of SolaceΥποψηφιότητα2010Drama League AwardsDistinguished PerformanceA Steady RainΥποψηφιότητα2011Scream AwardBest Science Fiction ActorCowboys & AliensΥποψηφιότητα2012Brittania AwardsBritish Artist of the YearΝίκη2013Critics' Choice AwardBest Actor in an Action MovieSkyfallΝίκηEmpire AwardBest ActorΥποψηφιότηταMTV Movie AwardBest Fight (shared with Ola Rapace)ΥποψηφιότηταBest Shirtless PerformanceΥποψηφιότηταLondon Film Critics CircleBest ActorΥποψηφιότηταSaturn AwardΥποψηφιότητα2014Primetime EmmyOutstanding NarratorOne LifeΥποψηφιότητα2015Critics' Choice Movie AwardBest Actor in an Action MovieSpectreΥπιψηφιότητα2016Broadcast Film Critics Association AwardBest Actor in an Action MovieΥποψηφιότητα2017Drama League AwardsDistinguished PerformanceOthelloΥποψηφιότηταOuter Critics Circle AwardsOutstanding Actor in a PlayΥποψηφιότηταDrama Desk AwardsOutstanding Actor in a PlayΥποψηφιότητα

 Παραπομπές 

29. Daniel Crag Net Worth .

Κατηγορία:Βραβευμένοι με BAFTA
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Άγγλοι άθεοι